Мингиян Семёнов

Мингиян Семёнов () — 2012 оны олимпын хүрэл медальт, ОХУ-ын сонгомол бөхийн 55 кг жингийн тамирчин, олимпын медальт анхны халимаг хүн, ОХУ-ын спортын гавьяат мастер, Бүгд Найрамдах Халимаг Улсын баатар.

Намтар
Оросын бөх Мингиян Семёнов -нд ЗХУ-ын ЗСБНХОУ-ын харьяа өөртөө засах Халимаг орны Харгазар хошууны төв Комсомольский сууринд монгол угсааны халимаг хөвүүн болон төржээ. 9 настайгаасаа Халимагтаа Замбаев багшийн удирдлаганд бөхөөр хичээллэж эхэлсэн. 2005 оноос Москвад ирж спортын сургуульд элссэн. Ихрийн өрөөсөн Санал Семёнов нь бас сонгомолоор барилддаг. 

Мингиян Семёнов 2005, 2009 онд идэрчүүдийн олон улсын тэмцээнд орж байр эзэлж байсан. Түүний гол амжилт 2012 онд тохиосон. Тюменьд цугласан Иван Поддубийн нэрэмжит тэмцээн, Анкарад болсон Алтан гранпри тэмцээн, Польшийн Рацибужид зохиогдсон Владислав-Пытласинскийн нэрэмжит тэмцээнд тус тус түрүүлсний дараа тавдугаар сард (Оросын) УАШТ-даа түрүүлж олимпод хүч үзэх эрхтэй болов. 8-р сарын 5-нд олимпын барилдааны эхний даваанд Азербайжаны Ровшан Байрамовт (0-1, 0-1) хоёр үед дийлдсэн ч дагах барилдаанд Америкийн Спенсер Манго (2-0, 1-0), Хятадын Ли Шүжинь (2-0, 1-0), Өмнөд Солонгосын Чой Кё-жин (3-1, 1-0) нарыг ээлж дараалан сөхрүүлж олимпоос медаль шүүж авсан анхны халимаг хүн болжээ.Өдрийн сонин: 

Түүнийг ОХУ-аас Эх орны төлөө-II зэргийн одонгоор 2012 оны 8-р сарын 13-нд, ОХУ-ын спортын гавьяат мастер цолоор 2012 оны 8-р сарын 20-нд,Приказ Министерства спорта Российской Федерации от 20 августа 2012 года № 13-нг «О присвоении почетного спортивного звания „Заслуженный мастер спорта России“» БНХалУ-аас Халимаг орны баатар цолоор 2012 оны 8-р сарын 7-нд тус тус шагнаж алдаршуулжээ.

Эшлэл

Ангилал:Оросын бөх
Ангилал:2012 оны зуны олимпод оролцогч
Ангилал:Оросын олимпын хүрэл медальтан
Ангилал:Оросын олимпын оролцогч
Ангилал:Халимагийн хүн
Ангилал:Монголчууд
Ангилал:1990 онд төрсөн